CELEX: 32010R0703
Language: ro
Date: 2010-08-04 00:00:00
Title: Regulamentul (UE) nr. 703/2010 al Comisiei din 4 august 2010 de modificare a Regulamentului (CE) nr. 828/2009 de stabilire, pentru anii de piață 2009/2010-2014/2015, a normelor de aplicare pentru importul și rafinarea produselor din sectorul zahărului încadrate la poziția tarifară 1701 în cadrul acordurilor preferențiale

5.8.2010   
            
            
               RO
            
            
               Jurnalul Oficial al Uniunii Europene
            
            
               L 203/14
            
         REGULAMENTUL (UE) NR. 703/2010 AL COMISIEI
   din 4 august 2010
   de modificare a Regulamentului (CE) nr. 828/2009 de stabilire, pentru anii de piață 2009/2010-2014/2015, a normelor de aplicare pentru importul și rafinarea produselor din sectorul zahărului încadrate la poziția tarifară 1701 în cadrul acordurilor preferențiale
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1528/2007 al Consiliului din 20 decembrie 2007 privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic (1), în special articolul 9 alineatul (5),
   având în vedere Regulamentul (CE) nr. 732/2008 al Consiliului din 22 iulie 2008 de aplicare a unui sistem de preferințe tarifare generalizate pentru perioada cuprinsă între 1 ianuarie 2009 și 31 decembrie 2011 și de modificare a Regulamentelor (CE) nr. 552/97 și (CE) nr. 1933/2006 și a Regulamentelor (CE) nr. 1100/2006 și (CE) nr. 964/2007 ale Comisiei (2), în special articolul 11 alineatul (7),
   întrucât:
   
               (1)
            
            
               În temeiul articolului 1 alineatul (4) din Regulamentul (CE) nr. 828/2009 al Comisiei din 10 septembrie 2009 de stabilire, pentru anii de piață 2009/2010-2014/2015, a normelor de aplicare pentru importul și rafinarea produselor din sectorul zahărului încadrate la poziția tarifară 1701 în cadrul acordurilor preferențiale (3), o țară care figurează în anexa I la Regulamentul (CE) nr. 1528/2007 sau în anexa I la Regulamentul (CE) nr. 732/2008 este eligibilă să fie adăugată în anexa I la Regulamentul (CE) nr. 828/2009. Totuși, în conformitate cu articolul 11 alineatul (1) din Regulamentul (CE) nr. 732/2008, numai țările cel mai puțin dezvoltate enumerate în anexa I la regulamentul menționat sunt eligibile.
            
         
               (2)
            
            
               Burkina Faso este una dintre țările cel mai puțin dezvoltate enumerate în anexa I la Regulamentul (CE) nr. 732/2008 și a solicitat Comisiei includerea în anexa I la Regulamentul (CE) nr. 828/2009. Burkina Faso produce zahăr și, prin urmare, este un potențial exportator spre Uniunea Europeană.
            
         
               (3)
            
            
               Articolul 11 alineatul (2) din Regulamentul (CE) nr. 828/2009 prevede penalități în cazul rafinării zahărului importat care nu este destinat rafinării. Totuși, aceste penalități nu trebuie aplicate dacă statele membre aprobă motive tehnice excepționale și întemeiate.
            
         
               (4)
            
            
               Prin urmare, Regulamentul (CE) nr. 828/2009 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 828/2009 se modifică după cum urmează:
   
               1.
            
            
               La articolul 1, alineatul (4) se înlocuiește cu următorul text:
               „(4)   Orice țară enumerată în anexa I la Regulamentul (CE) nr. 1528/2007 sau care figurează printre țările cel mai puțin dezvoltate în anexa I la Regulamentul (CE) nr. 732/2008 trebuie inclusă, la cererea ei, în anexa I la prezentul regulament.”
            
         
               2.
            
            
               La articolul 9 alineatul (4), se adaugă un al doilea paragraf cu următorul conținut:
               „Statele membre trebuie să notifice Comisiei, înainte de 1 martie și în raport cu anul de piață precedent, cantitățile de zahăr care au fost importate efectiv, defalcate în funcție de numărul de referință și țara de origine și exprimate în kilograme echivalent zahăr alb.”
            
         
               3.
            
            
               La articolul 11 alineatul (2), al doilea paragraf se înlocuiește cu următorul text:
               „Producătorii achită, până la data de 1 iunie următoare anului de piață vizat, o sumă egală cu 500 EUR per tonă pentru cantitățile de zahăr menționate la primul paragraf litera (c) pentru care nu pot prezenta o dovadă pe care statul membru să o considere admisibilă și care să arate că rafinarea a fost efectuată din motive tehnice excepționale și întemeiate.”
            
         
               4.
            
            
               Partea I din anexa I la Regulamentul (CE) nr. 828/2009 se înlocuiește cu anexa la prezentul regulament.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 348, 31.12.2007, p. 1.
   
      (2)  JO L 211, 6.8.2008, p. 1.
   
      (3)  JO L 240, 11.9.2009, p. 14.
   
      ANEXĂ
      
         „Partea I:   Țări cel mai puțin dezvoltate
         
         
                     Indicativ grup
                  
                  
                     Țară terță
                  
                  
                     Număr de referință
                  
               
                     NON-ACP-LDC (țări cel mai puțin dezvoltate din afara grupului ACP)
                  
                  
                     Bangladesh
                     Cambodgia
                     Laos
                     Nepal
                  
                  
                     09.4221
                  
               
                     ACP-LDC (țări cel mai puțin dezvoltate din grupul ACP)
                  
                  
                     Benin
                     Burkina Faso
                     Republica Democratică Congo
                     Etiopia
                     Madagascar
                     Malawi
                     Mozambic
                     Senegal
                     Sierra Leone
                     Sudan
                     Tanzania
                     Togo
                     Zambia
                  
                  
                     09.4231”